ข่าวประชาสัมพันธ์

**เอสซีจี ขนกองทัพนวัตกรรมจาก 10 แบรนด์ชั้นนำ ร่วมงานสถาปนิก 67**

**ภายใต้แนวคิด “SCG Forward into Future Living: Sustaining Space and Technology”**

**ตอกย้ำผู้นำโซลูชันเพื่อการอยู่อาศัยที่ดีกว่า ประหยัดพลังงาน รักษ์โลก**

**กรุงเทพฯ : 26 เมษายน 2567 - เอสซีจี จัดเต็มโชว์นวัตกรรมสินค้าและโซลูชันจาก 10 แบรนด์ชั้นนำเรื่องบ้านที่อยู่อาศัยบนพื้นที่กว่า 800 ตารางเมตรในงานสถาปนิก 67 ภายใต้แนวคิด “SCG Forward into Future Living: Sustaining Space and Technology” ตอบโจทย์เทรนด์การอยู่อาศัยและใช้ชีวิต ผสมผสานแนวคิดที่เป็นมิตรต่อสิ่งแวดล้อม กับการใช้เทคโนโลยีที่ช่วยประหยัดพลังงาน สะอาด ปลอดภัย และยั่งยืนไปพร้อม ๆ กัน ตั้งเป้ายอดขายในงานกว่า 60 ล้านบาท**

**นายวชิระชัย คูนำวัฒนา Head of Smart System Solution ธุรกิจเอสซีจี สมาร์ทลีฟวิง** กล่าวถึงไฮไลท์นวัตกรรมที่เอสซีจีนำมาจัดแสดงในงานนี้ว่า “ทุกปีเอสซีจีนำนวัตกรรมในเครือมานำเสนออย่างหลากหลาย โดยเอสซีจีมองว่า วัสดุไม่ใช่เพียงส่วนหนึ่งของสิ่งก่อสร้าง แต่เป็นพื้นที่การใช้ชีวิตและการอยู่อาศัย เพราะฉะนั้นจึงมีการคิดต่อยอดว่าจะทำอย่างไรให้วัสดุ ซึ่งเป็นองค์ประกอบหนึ่งของบ้านและอาคาร ตอบโจทย์ความต้องการและเทรนด์ในปัจจุบัน ทั้งเรื่องพื้นที่ (Space) เทคโนโลยีอัจฉริยะ (Smart Technology) รวมไปถึงความยั่งยืน (Sustainability) ผ่าน 10 แบรนด์สินค้าของเอสซีจี ที่เป็นที่รู้จักและมาร่วมออกบูธปีนี้”

เริ่มจากการเปิดตัวแบรนด์ใหม่ **ONNEX by SCG Smart Living (ออนเนกซ์ บาย เอสซีจี สมาร์ทลีฟวิง)** ที่รวมนวัตกรรมเพื่อบ้านและอาคารที่สมาร์ทขั้นกว่ามาไว้ที่เดียว ตอบโจทย์การใช้ชีวิตด้วย Smart Technology ไม่ว่าจะเป็น ***‘ONNEX Solar Roof Solutions’*** ช่วยประหยัดค่าไฟสูงสุดร้อยละ 60 มาพร้อมเทคโนโลยี Solar Fix สิทธิบัตรเฉพาะเอสซีจี ช่วยเสริมความปลอดภัยยิ่งขึ้น และแก้ปัญหาหลังคารั่วหลังติดตั้งโซลาร์เซลล์ ***‘ONNEX Active Air Quality’*** แก้ปัญหาคุณภาพอากาศ ด้วยการเติมอากาศดีเพื่อบล็อคฝุ่นและเชื้อโรค เพิ่มออกซิเจนในบ้าน โดยไม่ง้อเครื่องกรองอากาศ ***‘ONNEX Active Air Flow’*** แก้ปัญหาบ้านร้อนอบอ้าว ด้วยระบบถ่ายเทและระบายอากาศ ช่วยให้บ้านเย็นลง 2-5 องศาเซลเซียส และ ‘***DoCare’*** (Smart Home Solution for Seniors) เพิ่มคุณภาพการดูแลผู้สูงอายุ ด้วยนวัตกรรมที่ได้รับการยอมรับและใช้งานจริงแล้วทั่วโลก เฝ้าระวังและแจ้งเตือนเหตุฉุกเฉิน อาทิ เรดาร์ตรวจจับการล้ม อุปกรณ์ขอความช่วยเหลือด้วยเสียง และอุปกรณ์ช่วยติดตามสุขภาพประจำบ้าน มาทดลองใช้งานจริงได้ที่บูธออนเนกซ์ในงานนี้เท่านั้น

นวัตกรรมวัสดุก่อสร้าง เอสซีจี พร้อมตอบโจทย์หลากมิติการอยู่อาศัย ตั้งแต่**งานดีไซน์ที่ลงตัวกับการออกแบบสเปซสมัยใหม่ที่ต้องการความแตกต่าง**อาทิ ***‘หลังคาเซรามิก รุ่น EXCELLA’*** ด้วยเทคโนโลยีการพิมพ์ระบบดิจิทัลรายแรกในไทย ***‘ไม้ฝา’*** สีโอเชี่ยนบลู และโอลีฟกรีน ที่ได้รับแรงบันดาลใจจากคาเฟ่ที่มีสีสันจัดจ้านทันสมัย ***‘ระแนงตกแต่ง รุ่น Litewood’*** อลูมิเนียมเคลือบสีทำลายไม้ ***‘ผนังตกแต่ง รุ่นโมดิน่า เคิร์ฟ’*** ผนังเซาะร่อง หน้ากว้างเพียง 10 เซนติเมตร ***‘บล็อกปูพื้น รุ่นแกรนิตโค้ทติ้งสโตน’*** มีผิวสัมผัสและสีสันเสมือนหินแกรนิตแท้ และ ***‘บล็อกปูพื้น รุ่นเคิร์ฟ’*** รูปทรงได้แรงบันดาลใจจากลอนโค้งคลื่นน้ำ **ในส่วนเทคโนโลยี** เปิดตัว ***‘ฝ้าสมาร์ทบอร์ด เอสซีจี แมกซ์’*** ช่วยให้งานเจาะง่ายยิ่งขึ้น ติดตั้งเร็ว **‘หลังคาเมทัล’** ลดเสียงดังได้ถึงร้อยละ 18 มาพร้อม**สินค้าที่ได้รับรองฉลาก SCG Green Choice** เพื่อมุ่งสู่สังคมคาร์บอนต่ำ โดยทุกผลิตภัณฑ์ไม่ใช้แร่ใยหิน รวมถึง ***‘วัสดุตกแต่งผนังไฟเบอร์ซีเมนต์เอสซีจี รุ่นโมดิน่า คอฟฟ์’*** พัฒนาร่วมกับคาเฟ่อเมซอน มีส่วนผสมของวัสดุรีไซเคิลจากกากกาแฟเหลือทิ้ง และเศษวัสดุเหลือใช้จากกระบวนการผลิตของเอสซีจี ถึงร้อยละ 48 ทดแทนการใช้ Virgin Fiber ***‘ไม้พื้น รุ่น dassoCTECH PLUS 3050’*** ผลิตจากไม้ไผ่สายพันธุ์ Moso ที่ปลูกในป่าปลูก ได้ทั้งเรื่องประสิทธิภาพการใช้งานเหนือไม้จริง และลดการปล่อยคาร์บอน

**COTTO** ภายใต้ **SCG Decor** นำเสนอแนวคิด COTTO ‘reform the new sustainable result, made by you’ ผ่านการผสานสินค้ากระเบื้อง สุขภัณฑ์ ก๊อกน้ำ และวัสดุปิดผิวใหม่ ๆ เข้ากับบริบทของวิกฤตระดับมหภาค ที่กระทบกับคนทั่วโลก อย่างการเปลี่ยนแปลงของสภาพภูมิอากาศ ที่ COTTO ได้หยิบยกรูปทรงการละลายธารน้ำแข็ง (Iceberg Crack) ที่เป็นสัญลักษณ์ของการเปลี่ยนแปลงตลอดเวลาของภาวะโลกร้อน มาเป็นไอเดียของ Art Installation โดยออกแบบร่วมกับทีม KIDSBLOOM สร้างสรรค์ ‘scenography collective’ ที่มาเติมสีสัน บรรยากาศ สร้างประสบการณ์แปลกใหม่ให้บูธ COTTO ในปีนี้ พร้อมเปิดตัวสินค้าคอลเลคชันใหม่ ***‘Clay Decor Collection’*** ที่ได้รับฉลากรับรองสินค้าเป็นมิตรกับสิ่งแวดล้อมจากหลายประเทศ **‘Stone Decor Collection’** วัสดุตกแต่งผิวจากหินธรรมชาติแท้ เทคโนโลยีขั้นสูงในการผลิต ความบางเพียง 1.5-2 มิลลิเมตร ***‘X-Strong Collection’*** กระเบื้องกันรอยขูดขีด และรับน้ำหนักพิเศษ และ ***‘ECO collection’*** จากกลุ่มสินค้ากระเบื้องตกแต่ง ที่ลดการใช้ทรัพยากรใหม่ได้ถึงร้อยละ 50 สินค้าสุขภัณฑ์ ก๊อกน้ำ ***‘Smart Lifestyle Bathroom’***

**CPAC Green Solution** พาไปสัมผัสนวัตกรรมการสร้างสรรค์ไร้ขีดจำกัด ***‘CPAC 3D Printing Solution’*** ในคอนเซ็ปต์ CPAC GREEN CONNECTIVITY กับการรังสรรค์พื้นที่ด้วยแนวคิดการนำคำว่า CONNECTIVITY มาใช้ออกแบบพื้นที่สีเขียว ร่วมกับนวัตกรรม CPAC 3D Printing Solution เพื่อรังสรรค์พื้นที่ให้มีการเชื่อมโยงระหว่างผู้คนและสิ่งแวดล้อม พร้อมร่วมเปิดประสบการณ์กับผลงานที่สามารถตอบโจทย์ทุกไอเดียการออกแบบ ครอบคลุมทั้ง 4 เซกเมนต์ ได้แก่ Decoration การออกแบบ-ผลิตชิ้นงานสุดชิคเพื่อคนมีสไตล์ Landscape & Sculpture การรังสรรค์พื้นที่ให้เป็น ICONIC แห่งใหม่ในอนาคต Construction รูปแบบการก่อสร้างอาคาร 2 ชั้นครั้งแรกของประเทศไทย และ Coral Reef การใช้เทคโนโลยีเพื่อดูแลท้องทะเลไทย นอกจากนี้ยังมีแบรนด์ชั้นนำจากเอสซีจีร่วมนำนวัตกรรมสินค้าใหม่ ๆ มาจัดแสดง อาทิ

* **ตราเสือ TIGER Universe** – ปูนตราเสือกลับมาพร้อมกับจักรวาลตราเสือ ที่จะตอบโจทย์ทุกความต้องการงานซีเมนต์ที่จะช่วยสร้างสรรค์บ้านให้สวยงาม น่าอยู่ ตอบโจทย์ทุกจินตนาการ ครบทุกขั้นตอนภายใต้แบรนด์ “ตราเสือ” พร้อมทั้งสินค้าใหม่จากปูนตราเสือ และเสือ Lifestyle
* **คิวคอน (Q-CON)** มาในแนวคิด ESG Design Your Space ในโอกาสครบรอบ 30 ปี ตอบโจทย์เทรนด์การก่อสร้างยุคใหม่ที่ใส่ใจสิ่งแวดล้อม โดยไฮไลท์ในงานเป็นคอนกรีตมวลเบาสำหรับงานตกแต่ง (Q-CON Decoration) อาทิ แผ่นผนังฉลุลาย บล็อกช่องลมลวดลายต่าง ๆ เพิ่มความโดดเด่นให้พื้นที่ภายในและภายนอก และยังช่วยกันความร้อน ประหยัดพลังงาน และแผ่นผนังคิวคอน (Q-CON Wall Panel Solution) ระบบผนังติดตั้งเร็ว ผ่านการรับรองฉลากคาร์บอนฟุตพริ้นท์ และ SCG Green Choice ช่วยแก้ปัญหาขาดแคลนแรงงานฝีมือ ลดเวลาในการก่อสร้าง ภายในบูธจัดแสดงสินค้า Waste to Value จากโครงการ “เพิ่มมูลค่าให้เศษอิฐ ด้วยความคิดสร้างสรรค์ แบ่งปันรายได้สู่ชุมชน” อาทิ กระถางมวลเบารักษ์โลกคิวคอน หรือการนำเศษอิฐมวลเบามาแปรรูปใหม่ในกลุ่มเกษตรภัณฑ์ เป็นต้น
* **วินด์เซอร์ (WINDSOR)** ชวนเปิดประสบการณ์การอยู่อาศัยแบบไร้รอยต่อ ภายใต้แนวคิด Seamless Living Experience ไฮไลต์ในงานเป็นระบบบานเลื่อนรูปแบบใหม่ ‘SIGNATURE PRO’ ที่เปิดกว้างได้ถึง 5.6 เมตร สูงถึง 3 เมตร เชื่อมต่อพื้นที่ภายในสู่ภายนอกอย่างอิสระ เหมาะกับงานออกแบบที่ต้องการความปลอดโปร่ง และเปิดตัวดีไซน์วงกบรูปแบบใหม่ในตระกูล RIGHT Series กับ ‘RIGHT XTEND’ ที่มีขนาดวงกบ 10 เซนติเมตร เรียบเสมอกับระดับผนัง และรองรับความสูงได้ถึง 2.7 เมตร นอกจากนี้ขอชวนผู้เข้าร่วมชมงานมาพิสูจน์คุณสมบัติ Ultimate Protection ในมุมทดสอบประสิทธิภาพการป้องกันเสียงและป้องกันความร้อน เพื่อให้มั่นใจว่าบ้านอยู่สบาย พร้อมประหยัดพลังงานในระยะยาว
* **ชินโคไลท์ (Shinkolite)** กับแนวคิด “Living Well by Transparency Living” เปิดตัวระแนง Shinkolite - Fin & Shade ที่คำนึงถึงการใช้งานให้ทุกพื้นที่ดูหรูหรา โปร่ง สบายตา แต่ยังคงความเป็นส่วนตัว ด้วยคุณสมบัติพิเศษโดยเฉพาะของแผ่นอะคริลิก Shinkolite ด้านการกรองแสงและตัดความร้อน (Heat Cut) พร้อมระบบการติดตั้งดีไซน์พิเศษ “Snap Lock System” เพิ่มความแข็งแรง ลดระยะเวลาติดตั้ง และคงความสวยงามในทุกจุดทั้งภายในและภายนอกของอาคาร พบกับ Living well Experience และสินค้าอื่น ๆ ของ Shinkolite อาทิ หลังคากันสาด โรงจอดรถ ราวกันตก ฟาซาด และอะคริลิกสำหรับงานตกแต่ง
* **โฮมสมายล์ (HomeSmile)** เปิดตัวเทคโนโลยีใหม่ของการต่อเติมบ้านเพื่อเพิ่มคุณภาพการอยู่อาศัย ทั้งช่วยกันร้อน กันเสียงรบกวนจากภายนอก ด้วยระบบผนังที่ใส่ฉนวนพิเศษ ทำให้อยู่สบายยิ่งกว่า ติดตั้งได้เร็วกว่าระบบทั่วไปด้วย Light Gauge Steel System ที่มีกระบวนการผลิตที่ได้มาตรฐาน ประกอบจากโรงงานสามารถอัปเกรดห้องให้ใช้งานได้ตามความต้องการ มีวัสดุเสริมให้เลือกเพื่อช่วยเพิ่มประสิทธิภาพและรองรับการใช้งานด้านต่าง ๆ ไม่ว่าจะเป็นห้องสำหรับผู้สูงอายุ ห้องทำงาน ห้องโฮมเธียเตอร์ มั่นใจได้ด้วยทีมงานผู้เชี่ยวชาญจากเอสซีจี มีประสบการณ์ต่อเติมบ้านมากว่า 1,000 หลัง คุมงบได้ พร้อมการรับประกัน ชมห้องตัวอย่างจริงได้ภายในงาน

พบกับนวัตกรรมเพื่อการอยู่อาศัยได้ที่งานสถาปนิก 67 พร้อมรับโปรโมชันพิเศษ ส่วนลดสูงสุด 200,000 บาท รับสิทธิ์ผ่อน 0% นาน 10 เดือน ค่าสำรวจหน้างานเริ่มต้น 499 บาท ติดตามรายละเอียดโปรโมชันเพิ่มเติมได้ที่ SCGHOME.com สอบถามเพิ่มเติม SCG Contact Center โทร 02-586-2222

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*